Lise-Marie Dejean

Si Lise-Marie Dejean ay isang tagapagtanggol ng karapatan ng mga kababaihan sa Haiti, siya rin ang unang ministro ng mga kababaihan nang nabuo ang pambansang ministeryo ng mga kababaihan sa Haiti.

Talambuhay
Si Lise-Marie Dejean ay ipinanganak sa loob ng dekada 1940. Nag-aral siya upang maging isang manggagamot, at ginamit ang kanyang mga kasanayang pang-medikal upang matulungan ang mga kababaihan na mahihirap sa malayong rehiyon ng Haiti . Lalo niyang napansin ang mataas na bilang ng pagkamatay ng mga ina, na kung saan ay naintindihan niya ang laki ng diskriminasyon sa kasarian at kawalan ng mga karapatang pangreproduktibo sa bansa.. Naging pinuno siya ng Solidarite Fanm Aysiyèn (SOFA), isang pangunahing samahan ng kababaihan sa Haiti. Sa tungkuling ito, siya ay nakatulong sa pagbubukas nang mga pambabaeng klinika sa mga urbanisadong lugar sa bansa.

Nagtrabaho din si Dejean para sa paglikha ng isang pambansang ministro ng kababaihan, na nilikha pagkatapos ng International Conference on Population and Development sa Cairo noong 1994 . Siya ang naging unang ministro sa loob ng pambansang ministeryo ng mga kababaihan.  Matapos ang kanyang tungkulin bilang ministro, tinuligsa niya ang mga nakikita niyang mga kakulangan ng pondo at kagustuhang pampulitika para sa pagkakapantay-pantay ng kasarian.

Mga Sanggunian

Mga peminista sa Haiti
Mga Aktibista